امریکا، اتیوپی-نین قوزیی ینده مرکزی حکومته قارشی موباریزه آپاران تیگرای عصانچی لارینی دستکله‌دیگینه دایر ادعا‌لارینی تکذیب ائدیب.
امریکانین آدیس آبابا سفیرلیگی‌نین سوسیال مئدیا حسابیندا مسئله ایله علاقه‌لی معلومات پایلاشیلیب. بیلدیریلیب کی، امریکا اولوسلار آراسی اینکیشاف آژآنسی‌نین (USAID) سلاحلی شخص‌لره بیله‌رک‌دن و یا کؤنول‌لو اولا‌راق ارزاق چاتدیردیغینا دایر ادعا‌لار دوغرو دئییل.
اتیوپی مئدیاسیندا تیگرای خالق قورتولوش جبهه‌سی (TPLF) عضو‌لرینه امریکا اولوسلار آراسی اینکیشاف آژآنسی طرفیندن قیدا گؤندریلدیگی ایله علاقه‌لی خبرلرین اولدوغو خاطیرلادیلان آچیقلامادا امریکا اولوسلار آراسی اینکیشاف آژآنسی‌نین اتیوپی-نین آمهارا و آفار بؤلگه‌لرینده‌کی عصیانچی لارا دستک وئرمه‌دیگی، تکجه اؤلکه‌ده احتیاجی اولان‌لارا یاردیم چاتدیردیغی، سؤزو گئدن یادیم‌لارین سلاح‌لی‌لارین علینه کئچمیش اولا بیله‌جگی احتیمالی اولدوغو وورغولانیب.
قئید ائدک کی، اتیوپی اوردوسو 2020-جی ایلین نوامبردا باشلاتدیغی عملیاتدا عصیانچی لارا آغیر ضربه‌لر ائندیرسه ده اینسانی وضعیتی سبب گؤستره‌رک 28 ژوئن ده تیگرای ایالتی‌نین پایتاختی حساب ائدیلن مکله-دن چیخدی. تک طرف‌لی آتشکس اعلان ائدن حکومت، تیگرای خالق قورتولوش جبهه‌سی قوزیی ینده سرعتله ایرلیلییشینه گؤره یئنی‌دن عملیات‌لارا باشلادی.
